b'\n_START_ARTICLE_\nNobelio ekonomikos premija\n_START_PARAGRAPH_\nNobelio ekonomikos premija\xc2\xa0\xe2\x80\x93 Nobelio premijos nominacija, presti\xc5\xbei\xc5\xa1kiausias ir garbingiausias pasaulyje apdovanojimas u\xc5\xbe nuopelnus ekonomikos mokslui. Tai labai didel\xc4\x97s pagarbos \xc5\xbeenklas. J\xc4\xaf kasmet \xc4\xafteikia \xc5\xa0vedijos karali\xc5\xa1koji moksl\xc5\xb3 akademija. Apdovanojim\xc4\x85 sudaro auksinis medalis, diplomas bei pinigin\xc4\x97 premija, kuri paskutiniaisiais metais yra lygi 10 milijon\xc5\xb3 \xc5\xa0vedijos kron\xc5\xb3 (apie 1 milijonas eur\xc5\xb3 arba 1,3 milijono JAV doleri\xc5\xb3)._NEWLINE_Premija teikiama nuo 1969 met\xc5\xb3._NEWLINE_Premija ekonomikos srityje nebuvo Alfredo Nobelio testamento dalis, ta\xc4\x8diau 1969 metais Nobelio Fondas, gav\xc4\x99s \xc5\xa0vedijos Banko param\xc4\x85, \xc4\xaftrauk\xc4\x97 ir \xc5\xa1\xc4\xaf apdovanojim\xc4\x85 \xc5\xa1alia penki\xc5\xb3, jau seniai teikiam\xc5\xb3 apdovanojim\xc5\xb3 s\xc4\x85ra\xc5\xa1o._NEWLINE_Apdovanojimo nugal\xc4\x97tojas paskelbiamas i\xc5\xa1 anks\xc4\x8diau atrinkt\xc5\xb3 nominant\xc5\xb3. Jis paskelbiamas po Apdovanojimo Komiteto, Akademijos socialini\xc5\xb3 moksl\xc5\xb3 tarybos pasirinkim\xc5\xb3 bei visos Akademijos slapto balsavimo. Laureatas paskelbiamas kiekvien\xc4\x85 spal\xc4\xaf, o apdovanojimas \xc4\xafteikiamas Stokholme gruod\xc5\xbeio 10 dien\xc4\x85.\n_START_SECTION_\nIstorija\n_START_PARAGRAPH_\nEkonomikos Premija nebuvo originaliojo Alfredo Nobelio testamento teksto dalimi, ta\xc4\x8diau 1968 metais trij\xc5\xb3 \xc5\xa1imt\xc5\xb3 met\xc5\xb3 jubiliej\xc5\xb3 \xc5\xa1vent\xc4\x99s \xc5\xa0vedijos Bankas nutar\xc4\x97 inicijuoti naujos premijos atsiradim\xc4\x85. Premija, oficialiai pavadinta The Central Bank of Sweden Prize in Economic Sciences in Memory of Alfred Nobel, pirm\xc4\x85 kart\xc4\x85 \xc4\xafteikta 1969 metais.\n_START_SECTION_\n\xc4\x8cikagos mokykla\n_START_PARAGRAPH_\nNuo 1969 met\xc5\xb3, kai jungtin\xc4\x97 (dviem asmenims) premija buvo \xc4\xaftekta Norvegijos ir Nyderland\xc5\xb3 ekonomistams Ragnarui Frischui ir Janui Tinbergenui, premij\xc4\x85 daugiausiai laim\xc4\x97jo JAV ekonomistai, kuri\xc5\xb3 daugum\xc4\x85 sudar\xc4\x97 \xc4\x8cikagos mokyklos atstovai. Ta\xc4\x8diau j\xc4\x85 yra laim\xc4\x97j\xc4\x99s ir daugeliui \xc4\x8cikagos mokyklos teigini\xc5\xb3 oponuojantis Jozefas Stiglicas.\n_START_SECTION_\nPrincipai\n_START_PARAGRAPH_\nPremijos \xc4\xafteikimo principai, taisykl\xc4\x97s ir eiga yra nustatyti pagal kitas jau daugel\xc4\xaf met\xc5\xb3 gyvavusias originalias Nobelio premijas,\xc2\xa0\xe2\x80\x93 t. y. fizikos, chemijos, fiziologijos ir medicinos, literat\xc5\xabros bei taikos. Premija skiriama ne \xe2\x80\x9ei\xc5\xa1siskiriantiems asmenims\xe2\x80\x9c, o asmenims d\xc4\x97l j\xc5\xb3 i\xc5\xa1siskirian\xc4\x8di\xc5\xb3 pasiekim\xc5\xb3 tam tikrose srityse. Statutas nustato, kad \xe2\x80\x9epremija kasmet bus skiriama asmeniui u\xc5\xbe darbus ekonomikos mokslui pagal nuostatas, i\xc5\xa1reik\xc5\xa1tas Alfredo Nobelio 1895 met\xc5\xb3 lapkri\xc4\x8dio 27 dienos testamente\xe2\x80\x9c.'